יהודה משי זהב

יהודה משי זהב (19 ביולי 1959 – 29 ביוני 2022) היה איש ציבור חרדי ופעיל חברתי ישראלי, ממייסדי ארגון "אשת לפידות" ומייסד ויו"ר ארגון זק"א. היה חבר בוועדות לקידום ועידוד גיוס חרדים לצה"ל ושילובם בשוק העבודה. במרץ 2021 התפרסם תחקיר ב"הארץ" ובו חשדות שלפיהם תקף והטריד מינית משי זהב, גברים, נשים, ילדים וילדות. כחודש לאחר פרסום הידיעה, ושעות לפני פרסום עדויות חדשות נגדו בתחקיר של "עובדה", ניסה להתאבד והיה מאושפז בתרדמת, עד לפטירתו ביוני 2022. משי זהב נולד למנחם מנדל משי זהב, ולשרה זיסל, בתו של הרב יוסף שיינברגר, מזכיר העדה החרדית. אביו היה סופר ביידיש ובעברית, ומהדיר ספרות תורנית. גדל בשכונת מאה שערים, דור 11 בירושלים. למד בתלמוד תורה "עץ חיים", ובישיבות "תפארת ישראל", "אהל יעקב" ו"תורה אור". בצעירותו היה ממובילי פעולות המחאה של העדה החרדית נגד מדינת ישראל ומוסדותיה. בעקבות כך נעצר לדבריו על ידי המשטרה 34 פעמים, מתוכן 5 פעמים בשל עומדו בראש המחתרת החרדית קש"ת, שירדה לחייהם של ארכאולוגים ופתולוגים. בתקופה זו כונה משי זהב קמב"ץ (קצין מבצעים) העדה החרדית". כינויו ברשת הקשר המשטרתית היה "13 שחור". משי זהב היה עורך ביטאונה של העדה החרדית "העדה". עם אחיו צבי הוציא לאור שישה ספרים העוסקים במאבקי העדה החרדית בישראל, וספר אחד בעצמו. במהלך הפיגוע בקו 405 ב-1989, הגיע משי זהב עם בחורי ישיבה נוספים להגיש עזרה ראשונה לנפגעים. בדרכו חזרה לביתו הגיע למסקנה כי אם בתפיסת האויב כולם שווים, כך גם מבחינתו. בשנות ה-90 הגיע, בין השאר, לזירות של פיגועי התאבדות וטיפל בגופות ההרוגים. בעקבות כך קם ארגון "זק"א" (זיהוי קורבנות אסון) שמשי זהב עמד בראשו. בתפקידו כיו"ר זק"א פעל גם לפיוס בין דתיים לחילוניים. במרץ 2012 התפרסם תחקיר בעיתון "מעריב", ובו הועלו חשדות כי מיליוני שקלים מכספי תרומות המיועדים לעמותת זק"א הגיעו לקופתה של חברה פרטית בעלת שם דומה. על פי החשד, תורמים התבקשו להעביר כספים לחשבון של חברה פרטית בשם "זק"א חסד של אמת – ארגון בינלאומי לאיתור חילוץ והצלה בע"מ". כאשר הכספים שנתרמים כביכול לעמותת זק"א זורמים למעשה לקופתה של חברה פרטית. לתורמים לא היה ידוע דבר על החברה הנושאת את השם הדומה, והקבלה על התרומה הייתה מטעם עמותת זק"א. מבדיקה שנערכה ברשם החברות הוברר כי בין בעלי המניות של החברה הפרטית נמצא גם משי-זהב, וכי אחיו הצעיר רמי מנהל את החברה. בשנת 2011 עו"ד שמשון מרון, שנחשף לפרשה, הגיש תלונה למפלג הונאה במשטרה במחוז ירושלים וגם פנה לבית המשפט המחוזי בירושלים, שעקב אחרי הסדרי חובות קודמים של זק"א, בבקשה "למתן הוראות שעניינה חשיפת מעשי תרמית והטעיה שמבצעת החברה, תוך התרמה של סכומי כסף ניכרים מהציבור הרחב, במסווה של התרמה למטרות העמותה ותוך שימוש במסמכי העמותה שלא כדין, ומבלי שזו מעבירה את כספי ההתרמות לעמותה." היחידה הארצית לחקירות הונאה פתחה בחקירה פלילית במסגרתה בוצעו האזנות סתר רבות למשי זהב, אך לבסוף החליטה פרקליטות מחוז ירושלים שלא להגיש כתב אישום בפרשה. בתביעה כספית שניהל עוה"ד ורוה"ח שמשון מירון בשם ארגון זק"א כנגד החברה הפרטית שהתחזתה לארגון חייב בית המשפט את החברה הפרטית לשלם 800 אלף שקל לקופת הכינוס. (זק"א באותה עת הייתה בהליך פירוק זמני, ושמשון מירון שימש כנאמן בהסדר הנושים). בשנת 2003 (תשס"ג) הדליק משי זהב משואה, כאחד ממייסדי ארגון זק"א, בטקס הדלקת המשואות בהר-הרצל, וספג על כך ביקורת מאנשי העדה החרדית. בפרט על שהכריז כמקובל בטקס זה "לתפארת מדינת ישראל", שחלק מבני משפחתו ראו זאת כבגידה והחרימו אותו. שלושה מבניו התגייסו לצה"ל, שניים מהם לשירות קרבי, בגולני ובצנחנים. בימי מלחמת לבנון השנייה הקים את תנועת "ישראל ביחד" שהפעילה מתנדבים שסייעו לתושבים ביישובי הצפון. במהלך מבצע צוק איתן מתח ביקורת על ההנהגה החרדית שאינה משתתפת בהלוויות חיילי צה"ל ואינה מנחמת את המשפחות השכולות. בשנת 2018 נבחר משי זהב על ידי העיתון היהודי "אלגעמיינער זשורנאל" לאחד ממאה האנשים המשפיעים לחיוב על העם היהודי. באותה שנה הקים עם כרמית נעימי ועוד את ארגון "אשת לפידות" שבו חברות נשים בתפוצות, ועוסק בסיוע קהילתי. הארגון מארגן קורסי החייאה לנשים, פועל למען שכנים במצוקה, ודואג גם לתמיכה בחיילים חרדים שאין להם אפשרות לשוב לביתם ועוד. משי זהב היה חבר בוועדות לקידום גיוס חרדים לצה"ל והשתלבותם בהמשך בשוק העבודה. השתתף גם בוועדה הציבורית שהקים הרמטכ"ל אביב כוכבי בדצמבר 2019 לבדיקת היקף הזיוף בנתוני החרדים המתגייסים לצה"ל בשנים האחרונות. תוך חודשים ספורים בשנת ה'תשפ"א נפטר אחיו, ממחלה קשה, ואביו ואמו מווירוס הקורונה. לאחר פטירת אימו ביקר בחריפות את הנהגת הציבור החרדי על כשל התנהלותם בשמירת הנחיות הקורונה. היה נשוי לבת שבע, ואב לשבעה ילדים. התגורר בהתיישבות גבעת זאב שביהודה ושומרון. לאחר ההודעה על בחירתו הצפויה של משי זהב לחתן פרס ישראל, פרסם "הארץ" עדויות שלפיהן נהג במשך שנים לתקוף ולהטריד מינית ילדים, נערים, נערות ונשים. משי זהב הכחיש את הפרטים, אך עם זאת השעה עצמו מראשות זק"א וויתר על קבלת פרס ישראל. היחידה לחקירות הונאה בלהב 433 פתחה בחקירה בעניינו. ב-22 באפריל 2021 בשעות הבוקר, טרם שידור תחקיר בעניינו באולפן "עובדה", ניסה משי זהב להתאבד בביתו. התחקיר חשף עדויות חדשות נגדו. פעולות החייאה הצליחו להחזיר לו סימני חיים, אבל לא להשיב את הכרתו. הוא אושפז במצב קשה בבית החולים שערי צדק, הועבר לאחר חודש לבית חולים הרצוג כשהוא מורדם ומונשם, וכשנה לאחר מכן נפטר. 2001 – פרס משרד העבודה והרווחה. 2001 – מתנדב מצטיין של האו"ם. 2003 – אות הנשיא למתנדב. 2003 – הדלקת משואה ביום העצמאות ה-55 של מדינת ישראל. 2004 – פרס שר הבריאות. 2010 – אות אזרח מקדם בטיחות בדרכים. 2013 – אות ממשלת פיליפינים. 2014 – איש המופת של הארגון הבינלאומי ליונס. 2017 – קבלת אות פול האריס של הארגון הבינלאומי 'רוטרי'. 2018 – מגן רוטרי לאתיקה מרוטרי בינלאומי. במרץ 2021 נבחר משי זהב לחתן פרס ישראל על תרומה מיוחדת לחברה ולמדינה לשנת תשפ"א, אך ויתר על הפרס לנוכח פרסום החשדות לפלילים נגדו. משי זהב חיבר יחד עם אחיו צבי מספר חיבורים העוסקים באידאולוגיה של העדה החרדית. מסע המלכות, תיאור מסעו של האדמו"ר מסאטמר בישראל, ירושלים תשמ"ה, באתר אוצר החכמה רצח רבי פנחס סגלוב - מערכות השבת קיץ תשט"ז, 1983. מורד הר הבית יומן המערכה, תיאור המאורעות ופרשת חילול בית הקברות העתיק במורד הר הבית, ירושלים תשמ"ה. הקדוש רבי יעקב ישראל דה האן, על רצח יעקב ישראל דה האן, ירושלים תשמ"ו, באתר אוצר החכמה כמו כן חיבר בעצמו את הספר: עלילות דם: פרשיות עלילות הדם שהעלילו על עם ישראל במשך הדורות שעברו ועד ימינו, ירושלים תשמ"ד. מדיה וקבצים בנושא יהודה משי זהב בוויקישיתוף בשבע 32: "הרבי שלי הוא בן גוריון", באתר ערוץ 7, 2004 אפרת וייס, משי זהב: "הפעולות שלי היום - כפרה על המרד בעבר", באתר ynet, 29 באפריל 2003 מידע על יהודה משי זהב בקטלוג הספרייה הלאומית פרטי עיתונות היסטוריים על יהודה משי זהב, באתר עיתונות יהודית היסטורית יעקב נחומי, "מי שמתעסק איתי יפגוש ביהודה של פעם", באתר בחדרי חרדים, 7 בפברואר 2010 סטלה קורין ליבר, ‏יו"ר זק"א: "שידוכים? שטויות, לימודי ליבה? חובה, יציאה לעבודה? לא מנוגדת לתורה", באתר גלובס, 25 באפריל 2016 מערכת, אינטימי: "וודאי שאני ציוני", באתר nana10‏, 18 בנובמבר 2017 יהודה משי זהב, ‏דודי היקר, יש לנו מדינה יהודית־ציונית נפלאה ומדהימה, בעיתון מקור ראשון, 14 באפריל 2018 בין השמשות | תוכנית ראיונות אישית בהגשת דב אלבוים - אורח, יהודה משי זהב, כאן 11, באתר יוטיוב חיים גולדיטש, הלך לעולמו יהודה משי זהב, יותר משנה אחרי שניסה להתאבד על רקע עדויות לעבירות מין, באתר ynet, 29 ביוני 2022 אהרן רבינוביץ, עדויות חושפות: יהודה משי זהב תקף וניצל מינית ילדים, נערים, נערות ונשים, באתר הארץ, 11 במרץ 2021 יורי ילון, יהודה משי זהב הועבר לבית חולים סיעודי, באתר ישראל היום, 23 במאי 2021 באתר חוקי ארליך ביוגרפיה באתר זק"א בין השמשות - תכנית ראיונות אישית בהגשת דב אלבוים - אורח, יהודה משי זהב, סרטון באתר יוטיוב (אורך: 29:20) רואיין על ידי גיל ריבה בתוכנית "לימוזינה" בערוץ ישראל 10 חסידים בהלווית הרבי מגור הוצגו כמקבלי פניו של הרבי מסאטמר, חדשות, 6 בינואר 1985 אריה בנדר, "13 שחור" הכניס אתמול בבריתו של אברהם אבינו את בנו הראשון, מעריב, 7 במרץ 1989 יהודה משי זהב חוזר ל'עדה', באתר בחדרי חרדים, 6 בינואר 2009 כך לפי: הבעל נעצר והכלה הצעירה התעלפה, מעריב, 6 בפברואר 1989 אפרת וייס, משי זהב: "הפעולות שלי היום - כפרה על המרד בעבר", באתר ynet, 29 באפריל 2003 קלמן ליבסקינד, איפה הכסף? מיליוני שקלים לא הגיעו לקופת זקא, באתר nrg‏, 14 בפברואר 2014 ע"א 140/13 זק"א - חסד של אמת ארגון בינלאומי לאיתור חילוץ והצלה בע"מ נ' עמותת זק"א - איתור חילוץ והצלה ואחרים, ניתן ב־5 בפברואר 2013 אהרן גרנביץ', "הרבי שלי הוא בן גוריון", באתר ערוץ 7 משה הלר, החייל החדש: בנו של משי־זהב, באתר mynet‏ ירושלים, 16 בספטמבר 2012 נחמה דואק, מצנח משי זהב, באתר "ידיעות אחרונות", 2 בפברואר 2017 ישראל כהן, ‏משי זהב תוקף: לא ראיתי את המנהיגים החרדים אצל המשפחות השכולות, באתר כיכר השבת, 4 באוגוסט 2014 The Top 100 People Positively Influencing Jewish Life, 2018 "אנחנו בונים קהילה חדשה של נשים פילנתרופיות חלוצות", באתר כל העיר ירושלים, 20 במרץ 2019 ממצאי צוות הבדיקה לנתוני גיוס החרדים בצה"ל - הדוח המלא, באתר צה"ל, 20 בפברואר 2020 אלי רוטמן, ‏חבר הוועדה: הגיעה העת לפוצץ את הבועה של גיוס חרדים, באתר כיכר השבת, 20 בפברואר 2020 משי זהב: "אני מתעסק במוות, אלוהים רצה שארגיש מה שאחרים מרגישים", באתר מעריב אונליין, 24 בינואר 2021 אריה בנדר, "13 שחור" הכניס אתמול בבריתו של אברהם אבינו את בנו הראשון, מעריב, 7 במרץ 1989 אהרן רבינוביץ ושירה אלק, עדויות חושפות: יהודה משי זהב תקף וניצל מינית ילדים, נערים, נערות ונשים, באתר הארץ, 11 במרץ 2021 עדויות: יו"ר זק"א יהודה משי זהב תקף מינית ילדים ונערים, באתר ynet, 11 במרץ 2021 משי זהב לוקח פסק זמן מארגון זק"א ומוותר על פרס ישראל, באתר כיכר השבת, 12 במרץ 2021 בר פלג, אהרן רבינוביץ ושירה אלק, המשטרה פתחה בבדיקת העדויות נגד יהודה משי זהב על תקיפות מיניות, באתר הארץ, 12 במרץ 2021 אילנה דיין, ‏הטיוח והמחדל: למרות ידיעות על יותר מ-20 נערות ונערים שנפגעו על ידי משי זהב, המשטרה סגרה את התיק אחרי חודש, באתר ‏מאקו‏, 23 באפריל 2021 יורי ילון, "לא ברור הנזק המוחי שנגרם למשי זהב", באתר ישראל היום, 27 באפריל 2021 נועם (דבול) דביר, מרגש: חתני פרס ישראל למפעל חיים - יהודה משי זהב וד"ר יוסף צ'חנובר, באתר ישראל היום, 2 במרץ 2021 קובי נחשוני, אלישע בן קימון, אחרי הטענות לתקיפה מינית: יהודה משי זהב ויתר על פרס ישראל, באתר כלכליסט, 12 במרץ 2021 על הספר ראו: אמנון לוי, חסידים בהלוויית הרבי מגור הוצגו כמקבלי פניו של הרבי מסאטמר, חדשות, 6 בינואר 1985